projecte-aina/catalan_government_crawling huggingface dataset:
Participa en el taller sobre innovació en els sectors de la ciència i la salut i informa't de les últimes tendències tecnològiques i de les diferents formes de finançament a les que pots optar.
La jornada es centrarà en les últimes eines d'innovació per una part, i sobre l'obtenció de finançament per als teus projectes per a l'altra.
A més a més, es comptarà amb la presència de dues empreses que explicaran la seva experiència i es finalitzarà l'acte amb un espai de networking.
Dóna un cop d'ull al programa aquí.
Informar-te sobre les eines d'innovació i opcions de finançament de diferent tipologia per a empreses del sector de la ciència i la salut.
Una empresa del sector de les ciències de la salut.
A algun lloc del món, algú està fent el mateix que tu d'una forma radicalment diferent.
I radicalment més competitiva...
Sota la idea d'innovació tecnològica o innovació en processos, s'amaguen idees fascinants sobre com fer les coses d'una altra manera.
El món evoluciona i els negocis es revolucionen perquè cada dia apareixen noves combinacions que tenen el potencial de transformar la teva empresa o fer que quedi enrere.
A algun lloc del món, algú està posant tots aquests ingredients dins una coctelera i està sacsejant-la.
El factor comú és el recurs més estès, més assequible, més barat i, alhora, el més rar de tot l'ecosistema empresarial: la innovació radical.
Si ja el coneixes, la 'bio' sobra.
Expert en descobrir i explicar com allò més interessant que està passant al món pot fer més interessant la teva organització.
Autor de milers de llibres, articles, entrevistes i xerrades a través dels quals ha aconseguit redefinir què vol dir innovar col·laborativament i col·laborar innovadorament.
Alfons Cornella, INNOVACIÓ GLOBAL
El plat fort de la Setmana 2015 va ser la sessió plenària.
El president de la Generalitat de Catalunya, Artur Mas, la va inaugurar, donant peu a una taula rodona entre quatre directius de grans empreses catalanes que van debatre sobre els reptes i oportunitats que la internacionalització ha suposat per les seves empreses.
A continuació, quatre directius catalans a grans multinacionals com Microsoft, Solvay o Google van donar una visió privilegiada de com es percep l'economia catalana des de les principals capitals econòmiques del món.
Inauguració oficial i parlament inicial del President de la Generalitat de Catalunya
Taula rodona 'Talent català al món'
Cloenda de la Plenària a càrrec del Conseller d'Empresa i Ocupació
dimecres, 19 de setembre del 2018
Vine i entrevista't amb l'expert en finançament.
ACCIÓ posa al teu abast assessorament expert per analitzar les necessitats de la teva empresa, per ajudar-te a definir actuacions estratègiques perquè aconsegueixis el finançament que necessites i per donar-te suport en la cerca dels fons.
Si vols descobrir la millor opció per finançar el teu projecte i conèixer les diferents fonts de finançament al teu abast, sol·licita aquesta entrevista:
Sol·licita l'entrevista a través del botó "Inscripcions" i adjunta la documentació necessària per preparar l'entrevista.
Et trucarem des d'ACCIÓ per concretar amb tu el dia i hora de la reunió.
Vine el dia convingut per entrevistar-te amb l'expert financer.
L'assessorament expert en finançament és un servei que ofereix ACCIÓ de manera gratuïta a aquelles empreses que volen obtenir finançament a través d'inversors privats o capital risc, de préstecs bancaris o de campanyes de crowdfunding, entre d'altres.
ACCIÓ vol ajudar a trobar el finançament que millor s'adapta a les característiques i a les necessitats dels projectes catalans amb més potencial.
Donar-te a conèixer el mix de finançament més adient per al teu projecte i que obtinguis suport en els tràmits de sol·licitud.
Una empresa o un emprenedor amb potencial de creixement.
dijous, 13 de setembre del 2018
L'Esmorzar de finançament torna a Reus amb una sessió on podràs apropar-te al món del capital risc i aprendre de quina manera en pots treure rendiment.
Mario Sans, conseller delegat d' Integra Capital SCR, ens explicarà la seva experiència com a inversor en pimes industrials.
Integra Capital és una societat de capital risc que inverteix en empreses en fase de creixement amb l'objectiu de finançar el seu pla d'expansió.
A banda d'aportar recursos financers mitjançant ampliacions de capital, addicionalment també col·laboren en la consolidació de pràctiques de bon govern corporatiu, aportant la seva experiència i coneixements al desenvolupament del negoci.
Mario Sans, amb un bagatge previ a Avançsa i a la banca d'inversió, ha intervingut en més de 50 operacions corporatives.
També és professor de finances l' Institut d'Estudis Financers (IEF).
En el decurs de l'acte podreu conèixer de la seva mà, com va ser el procés d'inversió en Traktech i Teymasa.
A més, comptarem amb la participació de Daniel Fabregas, director general de Teymasa, que ens donarà la seva visió i compartirà la seva experiència.
Informar-te de les possibilitats de cooperació entre empreses de capital risc i pimes,
Un empresari o un emprenedor, tant d'una pime com una startup.
Recomanable per assessors, consultors i inversors interessats en conèixer les principals novetats dins de l'ecosistema del finançament.
Com pot el capital risc acompanyar el creixement de les pimes?
dimarts, 4 de desembre del 2018
T'agradaria accedir als mercats internacionals de contractació pública?
Vols augmentar les teves vendes a clients públics?
Coneix les eines i serveis al teu abast per accedir a les oportunitats de contractació pública internacional.
Inscriu-t'hi i un expert en contractació pública internacional anirà a visitar-te per mantenir una entrevista individual amb tu.
Des d'ACCIÓ t'ajudem a definir la millor estratègia perquè la teva empresa pugui enfocar l'activitat internacional en l'àmbit de la contractació pública mitjançant diverses eines i serveis.
T'ajudarem a prioritzar mercats i sectors, a identificar els actors rellevants i potencials socis i a elaborar la millor estratègia per fer front al repte que impliquen les oportunitats internacionals de compra pública en un ventall de sectors molt ampli.
Sobretot on més oportunitats apareixen són en els sectors com obra civil/infraestructures, green economy, solucions urbanes, TIC, salut i educació.
El Servei de contractació pública internacional s'adreça a qualsevol empresa establerta a Catalunya i amb potencial en el mercat de la compra pública internacional.
El Servei de contractació pública internacional t'ajuda en quatre fases:
Informar-te sobre els com treure partit de les oportunitats de la contractació pública internacional.
Una empresa que treballa amb el sector públic o licita a projectes amb finançament públic, ja sigui local o multilateral.
Ets una dona emprenedora i lideres una empresa amb potencial de creixement?
ACCIÓ participa al projecte EMPOWA i t'ajuda a accedir al programa SME Instrument.
En aquesta primera sessió formativa del projecte europeu EMPOWA, coneixeràs amb detall les oportunitats que ofereix el programa SME Instrument.
També podràs rebre recomanacions per escriure propostes competitives i de qualitat.
A banda, podràs compartir la teva experiència professional amb altres assistents a l'espai de networking, conèixer els casos d'èxit de dones emprenedores al programa i rebre assessorament personalitzat.
Obtenir les eines i serveis adreçats a les dones emprenedores per accedir amb èxit al programa SME Instrument.
Una dona emprenedora que lidera una empresa amb potencial de creixement.
- Sessió en anglès sense traducció.
- Aquesta activitat s'emmarca dins del projecte europeu EMPOWA, cofinançat pel programa COSME.
Coneix les principals tendències tecnològiques del sector químic a nivell espanyol a la fira ChemInnvest.
Podràs conèixer a empreses i centres d'investigació del sector químic i els seus projectes i serveis, alhora que podràs informar-te, a través d'exposicions i debats, sobre temes relacionats amb la investigació i la indústria química.
Informar-te de les tendències de la indústria química i fer networking amb les principals empreses del sector.
Vols impulsar un projecte de millora en producció, digitalització ( IoT ) o logística per a la teva empresa?
Vine i descobreix les noves oportunitats de finançament europeu!
En aquesta jornada tindràs l'oportunitat de conèixer tres projectes europeus que tenen actualment oportunitats de finançament obertes per a pimes.
Es presentaran els següents projectes:
Cupons de 50.000€ per subcontractar als centres tecnològics del consorci, amb l'objectiu d'implementar tecnologies de producció més netes.
Fins a 100.000€ per a l'automatització dels processos logístics.
Fins a 120.000€ per implantació de solucions IoT en l'entorn industrial (màquines, robots, eines de fabricació, processos industrials i fàbriques).
Informar-te sobre les oportunitats de finançaments per a la teva pime industrial.
divendres, 26 d'octubre del 2018
Dones d'Empresa pretén amb aquest congrés una posada al dia en matèria de gestió d'empresa i formació executiva a les dones emprenedores, empresàries, executives i directives.
El congrés té l'objectiu de ser referent a Catalunya, en el context dona i empresa amb una gran peculiaritat que el fa diferent de tots fins ara, totes les ponents són dones, expertes reconegudes en el seu àmbit.
Es parlarà de noves tendències en l'operativa i l'estratègia empresarials i es promourà la interrelació professional entre les congressistes.
Informar-te sobre el potencial femení en el món de l'empresa.
Una dona emprenedora, una empresària, una executiva o una directiva.
Posa't en contacte amb experts legals i tributaris dels Estats Units, Amèrica Llatina i d'Europa i obtén assessorament per a internacionalitzar el teu negoci.
La jornada està organitzada en un format de sessions individuals en les quals podràs informar-te sobre les oportunitats de negoci que cada país ofereix.
També coneixeràs empreses internacionals que volen tenir un impacte a Catalunya i aconseguir socis col·laboradors.
Trobar potencials socis de col·laboració internacional.
Un empreneeor o una empresa que tingui interès en internacionalitzar els seus productes a Amèrica Llatina, Amèrica Central, Estats Units i a Europa.
Algunes sessions seràn en anglès.
dimecres, 24 d'octubre del 2018
Vine a aquest taller pràctic i descobreix metodologies com Scrum, Kanban i eines Lean.
Els mètodes àgils han aparegut com a alternativa als enfocaments tradicionals de gestió de productes o projectes on el treball del coneixement és preponderant, en el context de continu canvi de la societat actual i amb l'enfocament clarament orientat a la priorització pel valor.
L'alternativa àgil es fonamenta en un conjunt de valors i principis en la gestió cada vegada més assimilats per les empreses que aposten per un desenvolupament ràpid i sostenible.
Aquests marcs àgils de gestió utilitzen bones pràctiques que s'apliquen de manera regular, recolzant-se unes amb les altres, per fomentar el treball en equip i obtenir el millor resultat possible en un projecte.
ACCIÓ organitza aquesta jornada en el marc d'activitats de la xarxa Enterprise Europe Network, de la qual ACCIÓ forma part i que agrupa més de 600 organismes de suport a l'empresa a 66 països.
Informar-te sobre els avantatges i les opcions de l'agilitat, especialment per empreses fora del sector TIC.
Un empresari, un director d'una empresa, un gestor de productes o un gestor habitual de projectes d'R+D i.
En cas necessari, es prioritzarà la participació d'empreses industrials o relacionades.
Del 23 al 26 d'octubre del 2018
Coneix l'ecosistema del sector de la cosmètica rus de primera mà i troba la millor estratègia d'entrada a aquest mercat.
Et proposem la visita a InterCharm, la fira del sector cosmètic més important de l'Europa oriental.
La indústria de la cosmètica a Rússia ha mantingut la seva tendència de creixement a pesar de la crisi econòmica que ha patit la Federació Russa els últims anys.
L'interès del consumidor rus en els productes de bellesa, especialment els innovadors i en les noves tecnologies, ha resultat atractiu per a fabricants de marques estrangeres.
El bon posicionament en aquest mercat d'algunes marques catalanes, ha fet créixer l' interès dels professionals russos en nous productes procedents de Catalunya.
S'identifiquen clarament molt bones oportunitats de negoci per als productes anti aging com els fillers, o també peelings i productes de mesoteràpia, així com en l'equipament professional innovador i el packaging.
Estàs interessat en aquest mercat?
Trobaràs més informació al Banc de Coneixement d'ACCIÓ.
Trobar oportunitats de negoci i nous socis en el mercat rus de la cosmètica.
Reunions amb associacions locals, assistència a presentacions, seminaris, etc.
Participa en aquesta jornada i informa't de les alternatives de finançament per als teus projectes més enllà del sistema tradicional.
Podràs observar la situació actual del finançament alternatiu, quines són les noves metodologies i els seus principals instruments.
També aprendràs a accedir-hi amb èxit amb l'ajuda dels ponents, experts en l'àmbit del finançament.
Informar-te sobre les diferents alternatives de finançament per a la teva empresa i els teus projectes.
Del 17 al 19 de setembre del 2018
Les empreses locals ghaneses necessiten tecnologia, know-how, enginyeria, maquinària, línies de producció, solucions de packaging i matèries primeres per acompanyar l'expansió que estan vivint, certificar-se per exportar a altres continents i millorar el seu procés de producció.
Les empreses catalanes tenen una clara oportunitat per participar i assistir a aquest desenvolupament industrial.
En col·laboració amb l'Association of Ghana Industries (AGI), l'associació ghanesa de les empreses industrials, us convidem a aquesta missió empresarial, en el marc de la Fira Ghana Industrial Summit, per compartir tecnologia i know-how amb les empreses del sector industrial ghanès, en particular d'agroindústria, per identificar i contactar amb potencials partners per una presència de llarg termini a Ghana.
La missió a Ghana té un cost de participació aproximat per part de l'empresa de 2.000€, inclosa la quota d'inscripció de 400€.
Les empreses interessades poden fer una extensió de dos dies amb agenda a Nigèria, el cost de participació aproximat per part de l'empresa en aquest cas serà de 2.700€, inclosa la quota d'inscripció de 600€.
Les empreses participants podran gaudir d'un ajut de 992€ en concepte de bossa de viatge (segons normativa) i les que facin extensió a Nigèria de 1.124,22€.
El nombre de bosses de viatge és limitat i es concedirà per ordre d'inscripció.
Vols conèixer a fons aquest mercat?
Trobaràs més informació al Banc de Coneixement d'ACCIÓ.
Aconseguir contactes i mantenir entrevistes amb potencials socis locals per obrir i/o consolidar mercat a Ghana i conèixer la realitat i les oportunitats del mercat "in situ", així com participar en el desenvolupament local de la indústria agroalimentària ghanesa.
una empresa del sector agroalimentari o packaging que pugui participar en aquest desenvolupament industrial a Ghana aportant know-how, enginyeria, maquinària, processos, consultoria de certificació, llicències de productes, tecnologia, disseny i matèries primeres.
Dia 16 de setembre: vol d'anada Barcelona – Accra
Del 17 al 19 de setembre: organització d'una agenda de reunions individualitzada a la seu de les empreses ghaneses i visita a la Fira Ghana Industrial Summit
Dia 19 de setembre a la nit: vol de tornada Accra – Barcelona
Possible extensió a Nigèria (opcional)
19 de setembre a la nit: vol Accra - Lagos.
Dies 20 i 21 de setembre: agenda de reunions individualitzada a Lagos, Nigèria.
L'import de la bossa de viatge es descomptarà directament de la factura de l'agència de viatges seleccionada per ACCIÓ.
Del 3 al 6 de setembre del 2018
ACCIÓ t'acompanya a participar a aquesta missió empresarial a Tel Aviv, on podràs conèixer de primera mà l'ecosistema d'emprenedoria d'Israel amb visites a startups, acceleradores corporatives, incubadores, fons de capital risc i centres d'R+D de multinacionals que et puguin ser d'interès.
Aquesta missió inclou l'assistència i participació al congrés DLD Tel Aviv Innovation Conference 2018, on hi seran presents alguns dels agents més representatius de l'ecosistema israelià.
A més a més, s'impartiran conferències sobre innovació, pitch de startups tecnològiques i presentacions de grans corporacions.
Si t'interessa aquesta missió també t'interessaran els Programes d'acceleració corporativa per a startups.
Conèixer l'ecosistema d'emprenedoria de Tel Aviv i crear vincles de col·laboració empresarial tant amb acceleradores com startups i d'altres grans corporacions.
Un director d'innovació o un personal directiu de mitjanes i grans empreses.
dijous, 20 de setembre del 2018
Participa en la jornada empresarial de la moda sostenible i l'economia circular en el marc de la setmana de la moda a Girona i coneix les oportunitats del sector i algunes bones pràctiques empresarials a Catalunya.
La setmana de la moda o Gimoda, és el projecte estrella de l'associació Agimod que organitza, conjuntament amb l'Ajuntament de Girona, una plataforma dedicada als emprenedors tèxtils vinculats a les noves tendències per tal de mostrar les seves col·leccions al públic.
Aquesta sessió en particular és una conferència amb ponents professionals reconeguts del sector que acaba amb una sessió de networking.
Pots consultar la programació de la jornada aquí.
Informar-te sobre les noves tendències del sector de la moda i les oportunitats que aquestes obren.
Una empresa o un centre tecnològic del sector de la moda.
dimarts, 18 de setembre del 2018
Dedicarem la primera part de la sessió a escoltar el pitch (de 5 minuts i amb powerpoint) i donar feedback a 6 startups pre-seleccionades amb criteris d'invertibilitat i segons l'interès pedagògic (aquells que sigueu seleccionats ho sabreu el mateix dia del taller, així que vingueu tots ben preparats!).
La segona part de la sessió treballarem en grups de 3 de manera que tots els participants podreu practicar el vostre pitc h (d'un minut i sense powerpoint) i donar-vos feedback entre vosaltres.
El treball previ fet amb les 6 startups seleccionades servirà a la resta de participants per entendre com millorar el seu propi pitch.
A través de les 6 seleccionades treballarem tres aspectes: primer ajudarem a polir l'estructura, el què dir i en quin ordre, després entrarem en els detalls i per últim ens focalitzarem en la manera de transmetre, és a dir, en l'energia i el llenguatge no verbal.
L'objectiu és que tots els assistents aconseguiu un pitch que sigui entenedor (clar) i engrescador (càlid), així com d'ajudar-vos a treure la pressió del damunt per tal que seduïu a l'inversor tant o més que el vostre projecte.
La sessió serà conduïda per Sergi Mora, coordinador Start-Up Catalonia i autor de "El Pitch Ganador", i tindrà lloc a les instal·lacions del Payment Innovation Hub (Pier01).
Dinamitzar l'ecosistema emprenedor.
Una startup o un emprenedor amb elevat potencial de creixement que busqui inversors.
Participa al simposi Sinergias entre la financiación europea para Defensa y para Investigación e Innovación en tecnologías de Uso Dual, que tindrà lloc a Sevilla els dies 3 i 4 d'octubre i assabenta't de les últimes tendències en el sector aeroespacial, defensa i tecnologies duals.
El seminari oferirà diferents ponències tècniques sobre el finançament actual disponible per a defensa i tecnologies d'ús dual i sobre el proper marc de fons estructurals i el futur del Fons Europeu de Defensa.
També podràs gaudir de testimonis de representants de països, regions europeus i de particulars, que presentaran diferents maneres d'abordar les oportunitats que aquests fons estructurals ofereixen per al desenvolupament empresarial, la innovació i la cooperació al sector privat, clústers, acadèmia i instituts d'investigació.
ACCIÓ t'acompanya a participar a aquest simposi organitzat per la xarxa Enterprise Europe Network, de la qual ACCIÓ forma part i que agrupa més de 600 organismes de suport a l'empresa a 66 països.
Trobar socis per a projectes de cooperació internacional, d'R+D o transferència tecnològica i informar-te de l'actualitat dels sectors aeroespacial, defensa i tecnologies duals.
Una empresa o centre de recerca amb projectes de desenvolupament, innovació o recerca en el sector aeroespacial, de la defensa i de les tecnologies duals.
Participa en aquesta sessió i informa't de les característiques de l'ajut Startup Capital, una línia de finançament per a startups tecnològiques emergents, d'entre 3 mesos i 3 anys des de la seva constitució.
Es busquen empreses que necessitin un impuls per validar el seu model de negoci al voltant d'un producte o servei que té la tecnologia com a element diferenciador, i sovint com a barrera d'entrada per possibles competidors.
Memòria tècnica que es demanarà emplenar en fer la sol·licitud de l'ajut
Informar-te sobre les característiques i els requisits necessaris per demanar el servei per a startups teconlògiques, Startup Capital.
Una empresa tecnològica amb base operativa a Catalunya, amb un màxim de 3 anys des de la seva constitució en el moment de presentar la sol·licitud, i de mínim 3 mesos de vida en el moment que les bases de la línia Startup Capital surtin publicades al DOGC.
Presentació de la línia Startup Capital
Participa a la missió empresarial que tindrà lloc a Japó el proper més d'octubre i podràs descobrir de primera mà el segon mercat farmacèutic del món i líder en importacions del sector.
Aquesta missió es durà a terme en el marc de la 20ena edició de la fira BioJapan (Yokohama), la fira de referència a nivell asiàtic de la indústria biotecnològica mundial i on es donen cita els principals professionals de desenvolupament de negocis i llicències de la indústria biotecnologia d'arreu.
La fira representa una gran oportunitat ja que les empreses japoneses del sector estan en ple procés de globalització i necessiten aliances amb empreses i institucions biotecnològiques estrangeres per desenvolupar nous medicaments i incorporar noves tecnològiques.
Aquest any la fira BioJapan també inclou una zona HealthCare (dedicada a gestió de la salut i rehabilitació, entre d'altres àmbits) i una zona de salut digital, smart cell industry o eHealth, amb les innovacions més modernes del sector de ciències del a vida i de la salut.
També se celebrarà, en paral·lel, un esdeveniment de partnering per empreses/centres del sector de la medicina regenerativa.
Conèixer el funcionament del sector de la biotecnologia al Japó i trobar potencials socis en aquest mercat.
Participació al Networking Event amb empreses japoneses, britàniques i americanes (opcional)
Participació al Partnering Event de la fira BioJapan
dilluns, 21 de setembre del 2020
Vine a conèixer les darreres tendències d'Alemanya, Israel, Canadà i Singapur en l'àmbit de l'economia circular.
Trobaràs nous models de negoci disruptius que poden significar oportunitats de col·laboració per a la teva empresa.
En aquesta sessió virtual, els directors de les oficines d'ACCIÓ a Alemanya, Israel, Canadà i Singapur t'explicaran aquestes oportunitats, així com els models de negoci, innovacions i tecnologies innovadores i disruptives que han identificat als seus països.
Podràs intervenir al final de la sessió i aclariran els teus dubtes.
Presentació d'oportunitats en economia circular a Alemanya.
Presentació d'oportunitats en economia circular al Canadà.
Presentació d'oportunitats en economia circular a Israel.
Presentació d'oportunitats en economia circular a Singapur.
Una empresa o un proveïdor tecnològic públic o privat de l'àmbit de l'economia circular.